जाख्ल’नायनि बेरेखा गोख्रों गसंथिनाय दोलोआ बे थिकादारखौ बिजाथि होनानै बिसायख’थिआव रां लानो थाखायसो नंखाय केस होफ्लादोंमोन नामा होनाननैबो गोबाङानो सोंथि दैखांदों दानि समाव। बिटिसि बिसायख’थिनि समाव जाख्ल’नायनि बेरेखा गोख्रों राव दैखांनाय आरो जाख्ल’नायखौ बिटिसिनिफ्राय गैया खालामनायनि दाबि खालामग्रा इउपिपिएल दोलोनि बे मोननै महरखौ नुनानै राइजोफोराबो दान्दिसे समनि थाखाय साननो गोनाङाव गोग्लैदों। बिटिसिआव सोरखार दानायनि उनावनो सिगांनि जाख्ल’नायजों सोमोन्दो थानाय होननानै अजद होजाबाय थानाय बिपिएफ दोलोनि बादिनो इउपिपिएल दोलोआबो जाख्ल’नायखौनो बोजबना लादों नामा राइजोनि गेजेराव सोंथि बेरखांदों।